PODSJETNIK ZA UPISE U SREDNJU ŠKOLU

* Nakon potpisivanja prijavnica (potpisuju roditelj i učenik 9.7. prilikom podjela svjedodžbi) i njihovog unosa u sustav od strane razrednika, upisno povjerenstvo OŠ „Matija Gubec“ Jarmina je završilo svoj dio posla oko upisa.

NAKON TOGA:

* Svi učenici moraju u sustavu [www.upisi.hr](http://www.upisi.hr) provjeriti koja je dokumentacija potrebna za dovršetak upisa u program kojeg (kliknete na *Moji rezultati* i zatim na *Detaljno* za onaj smjer kojeg ste upisali). Dokumentacija je sljedeća:
	+ **UPISNICA** (moraju imati svi – ispisuje si svaki učenik iz sustava upisa nakon što se prijavi uz pomoć e-mail adrese, lozinke i PIN-a ILI kupuje upisnicu u knjižari i vlastoručno ispunjava i potpisuje) – ispisane upisnice nije potrebno popunjavati, već samo potpisati - potpisuju učenik i roditelj. Oni učenici koji nemaju kod kuće pisač ili nemaju gdje ispisati upisnicu, mogu doći u školu u ponedjeljak (13.7. od 8 do 10 sati) – obavezno ponijeti e-mail, lozinku i PIN!
	+ **POTVRDA MEDICINE RADA I/ILI POTVRDA LIJEČNIKA ŠKOLSKE MEDICINE I/ILI UGOVOR O NAUKOVANJU** – pribavljaju samo oni učenici koji su upisali smjer koji to zahtijeva! Prije odlaska na pregled potrebno je od obiteljskog liječnika opće prakse dobiti liječnički karton učenika i odnijeti ga u ordinaciju školske medicine ili medicine rada (*ovo ne piše u brošuri, već smo naknadno saznali od Službe za školsku medicinu Vinkovci*). Na temelju liječničkog kartona i pregleda djeteta, školska medicina ili medicina rada će napisati mišljenje o sposobnosti za upis u srednju školu. Za sklapanje ugovora o naukovanju (kupiti u knjižari ili pitati u srednjoj školi imaju li oni) potrebna je potvrda medicine rada i ovjereni preslik svjedodžbe 8. razreda. Srednje škole su dužne na svojim oglasnim pločama i web stranicama objaviti popis obrtnika koji su licencirani za održavanje prakse.
	+ **ORIGINALI DOKUMENATA KOJIMA SU OSTVARILI PRAVO NA DODATNI BOD**, a koje su do 26.6. donijeli razrednicima u osnovnu školu (npr. potvrda liječnika o dugotrajnoj teškoj bolesti roditelja, stručno mišljenje Hrvatskog zavoda za zapošljavanje o zdravstvenim teškoćama, potvrda Centra za socijalnu skrb o samohranom roditelju ili smrtni list ako je jedan roditelj preminuo...).

NAVEDENE DOKUMENTE DOSTAVLJATE U SREDNJU ŠKOLU OD 13. DO 17. SRPNJA!

AKO NETKO U OVOM ROKU NE DOSTAVI DOKUMENTACIJU KOJU ZAHTIJEVA UPISIVANJE ODREĐENOG SMJERA, BITI ĆE UPUĆEN NA JESENSKI UPISNI ROK!

UPUĆUJEMO RODITELJE I UČENIKE DA, U SLUČAJU NEJASNOĆA, PROČITAJU BROŠURU „IDEMO U SREDNJU!“ NA [WWW.UPISI.HR](http://WWW.UPISI.HR) ILI BROŠURU KOJU SU DOBILI NA RODITELJSKOM SASTANKU!

Sretno!